open-index/open-wikipedia-markdown huggingface dataset:
Kuartango

**Kuartango** é un concello de Áraba, no País Vasco. Pertence á cuadrilla de Añana e tiña en 2015 unha poboación de 362 habitantes.

Está formado por varias localidades que forman á súa vez concejos: Anda, Aprikano, Etxabarri Kuartango, Jokano, Luna, Marinda, Sendadiano, Urbina Eza, Uribarri-Kuartango e Zuhatzu Kuartango.

## Véxase tamén 
### Ligazóns externas 
* Sitio web do concello
Lantarón

**Lantarón** (en éuscaro: *Lantaron*) é un concello de Áraba, no País Vasco. Pertence á cuadrilla de Añana e tiña en 2015 unha poboación de 893 habitantes.

Está formado por 12 localidades: Alcedo, Bergonda, Caicedo de Yuso, Komunioi (capital), Fontecha, Leziñana, Molinilla, Larrazubi, Saratsu, Sobrón, Turiso e Zubillaga.

## Véxase tamén 
### Ligazóns externas 
* Sitio web do concello
Confederación Deportiva Internacional do Traballo

A **Confederación Deportiva Internacional do Traballo** (en francés *Confédération Sportive Internationale du Travail -CSIT-*) é unha organización internacional multideportiva creada sobre a base dos ideais do movemento obreiro internacional: igualdade e solidariedade no deporte. É unhas organizacións asociadas á Internacional Socialista.

Promove principalmente as seguintes disciplinas deportivas: xadrez, atletismo, básquetbol, fútbol, ximnasia, judo, karate, loita, natación, petanca, tenis de mesa, voleibol e vóley praia.

Funda en 1946, os seus antecedentes están nunha serie de organizacións das que é herdeira:
* A *Internacional Deportiva Obreira*, fundada en 1913 en Gante (Países Baixos) a partir das organizacións nacionais obreiras de deportes.
* Despois da I Guerra Mundial é refundada en 1920 en Lucerna (Suíza) como *Internacional Deportiva de Lucerna* (nome oficial: *Federación Internacional Obreira para o Deporte e Acondicionamento Físico*). Renomeada en 1928 como *Internacional Deportiva Obreira Socialista* (*Internationale Sportive Ouvriere Socialiste*). Organizou as Olimpíadas Obreiras e participou na Olimpíada Popular

## Ligazóns externas 
* Sitio web da CSIT
Gaubea

**Gaubea** (en castelán: *Valdegovía* e oficialmente **Valdegovía/Gaubea**) é un concello de Áraba, no País Vasco. Pertence á cuadrilla de Añana e tiña en 2015 unha poboación de 1.013 habitantes.

Está formado por 30 localidades: Acebedo, Astúlez, Bachicabo, Barrio, Basabe, Bóveda, Caranca, Corro, Espejo, Fresneda, Guinea, Gurendes, Karkamu, Lahoz, Lalastra, Mioma, Nograro, Osma, Quejo, Pinedo, Quintanilla, Ribera, Tobillas, Tuesta, Valluerca, Villamaderne, Villamardones, Villanañe e 
Villanueva de Valdegovía, capital do concello.

## Véxase tamén 
### Ligazóns externas 
* Sitio web do concello
Campo Alcalde Manuel Candocia

O **Campo Municipal de Fútbol Alcalde Manuel Candocia** ou **Campo de Pardiñas** é unha instalación destinada á práctica do fútbol situada no lugar da Igrexa. O Concello das Somozas é o seu propietario e nel xoga os seus partidos como local a Unión Deportiva Somozas.

O seu terreo de xogo é de herba natural, cunhas medidas de 104×64 metros e conta cunha bancada cuberta con capacidade para 200 persoas e unha capacidade total de 1.000 persoas.

## Historia 
Foi inaugurado o 22 de agosto de  2010 cun partido entre a UD Somozas e o RC Deportivo da Coruña B. Catro anos máis tarde sería rebautizado co nome do alcalde Manuel Candocia após o pasamento deste no mesmo campo de fútbol, cando estaba a presenciar un partido entre a UD Somozas (presidida tamén naquel momento polo finado) e o Centro Cultural e Deportivo Cerceda, o 19 de xaneiro de 2014.

## Notas
Era Istrefi

**Era Istrefi** (nada o 4 de xullo de 1994), tamén coñecida como **Era** (estilizado ***ERA***), é unha cantante e compositora kosovar. Ela acadou a fama co seu sinxelo debut "Mani për money" en 2013, co que conseguiu unha retroacción positiva e a atención do público. As súas cancións "A po don" e "E dehun", conseguiron o mesmo recoñecemento. En xuño de 2014, ela gañou tres *Videofest awards* polos seus vídeos musicais, incluíndo "Mellor artista nova" polo seu traballo en 2013. É a irmá máis nova da popular cantante de fala albanesa Nora Istrefi.

En 2015 Era gañou un millón de visitas no YouTube nunha semana coa canción "Njo si ti". O seu primeiro dueto co rapeiro kosovar Ledri Vula, "Shumë pis", foi considerada canción do verán.

En xaneiro de 2015, Istrefi acadou fama internacional co lanzamento do seu sinxelo "BonBon", acadando 30 millóns de visitas no YouTube e comparacións con cantantes do talle de Rihanna ou Sia. Seguindo coa fama do sinxelo, ela firmou cos selos americanos Sony Music e Ultra Music en febreiro de 2016.

## Discografía 
As cancións de son escritas principalmente en Albanés Gheg (dialecto albanés falado en Kosovo).

### Sinxelos 
* 2013: "Mani për money"
* 2014: "A po don?"
* 2014: "E dehun"
* 2014: "13"
* 2015: "Njo si ti"
* 2015: "Shumë pis"
* 2015: "BonBon"

## Notas
Campo Municipal de Fútbol Daniel Mallo

O **Campo Municipal de Fútbol Daniel Mallo**, anteriormente coñecido como **Campo das Agras**, é unha instalación destinada á práctica do fútbol situado en Cambre, o Concello de Cambre é o seu propietario e nel xogan os seus partidos como local o Sporting Cambre e o Towers Football. Leva este nome en homenaxe ao futbolista local Daniel Mallo.

## Datos técnicos 
O seu terreo de xogo é de céspede artificial cunhas medidas de 105 x 65 metros e conta cunha bancada cuberta con capacidade para máis de 500 persoas. Dita bancada posúe no seu andar inferior: vestíbulo, control de acceso, aseos e vestiarios adaptados para persoas con mobilidade reducida, vestiarios dos xogadores, vestiarios para árbitros, almacén,&nbsp;sala de máquinas,&nbsp;sala de reunións, enfermaría e lavandería. No andar superior (571,50 metros cadrados): bancadas, ambigú, aseos públicos e 3 salas.

## Historia 
Inaugurouse en 1994 como Campo das Agras, de herba natural, e viña a substituír o vello Campo da Castellana, asentado nuns terreos en alugueiro. En 2004 a súa titularidade foi transferida ao Concello de Cambre e o terreo de xogo substituído por céspede artificial.

En 2008, a Deputación Provincial da Coruña acordou financiar con 228.000 euros a construción de bancadas e vestiarios, tal e como se contemplaba no convenio de colaboración subscrito polo presidente da Deputación, Salvador Fernández Moreda, e o alcalde de Cambre, Antonio Varela Saavedra. Nese acordo de cooperación subscrito na sede da institución provincial facíase constar a achega 228.000 euros por parte do ente provincial, que financiaba o 45 por cento do custo total do proxecto, que ascendía a 507.345 euros, e o resto sería asumido polo Concello.

O proxecto contemplaba a execución dun predio, de dúas plantas, que albergaría as bancadas cubertas e os vestiarios, e construiríase encol dunhas instalacións antigas que debían ser derrubadas. Dito proxecto foi licitado polo Concello de Cambre. Este campo de fútbol xa fora construído pola Deputación da Coruña cun investimento de preto de 650.000 euros. Ademais da reforma do terreo con céspede sintético, o proxecto supuxo tamén o peche perimetral do recinto, e a instalación de puntos de luz. Asemade, o recinto foi rebautizado como Campo Municipal de Fútbol Daniel Mallo.

## Notas
Erribera Beitia

**Erribera Beitia** (en castelán: *Ribera Baja* e oficialmente **Ribera Baja/Erribera Beitia**) é un concello de Áraba, no País Vasco. Pertence á cuadrilla de Añana e tiña en 2015 unha poboación de 1.359 habitantes.

Está formado por 5 localidades que forman concejos: Igay, Manzanos, Melledes, Quintanilla de la Ribera, Rivabellosa e Rivaguda. Ribavellosa é a capital do concello e tamén da cuadrilla de Añana.

## Véxase tamén 
### Ligazóns externas 
* Sitio web do concello
Papeis de Panamá

Os **papeis de Panamá** son unha filtración de 11,5&nbsp;millóns de documentos confidenciais que achegan información polo miúdo de máis de 214&nbsp;000 empresas evasoras de impostos listadas pola empresa panameña Mossack Fonseca, incluíndo as identidades dos accionistas e directores de devanditas empresas. Os documentos amosan como individuos como moitos capitais, incluídos funcionarios públicos, agochan os seus cartos do escrutinio público. No intre da publicación, os papeis identificaron a cinco líderes estatais da Arxentina, Islandia, Arabia Saudita, Ucraína e os Emiratos Árabes Unidos; así como funcionarios do goberno, parentes seus, e xente próxima a xefes doutros corenta países, entre os cales están o Brasil, a China, Francia, a India, Malaisia, México, Paquistán, o Perú, Romanía, Rusia, Suráfrica, España, Siria e o Reino Unido. O Reino Unido foi sinalado polos medios de comunicación "o corazón dunha rede de evasión de impostos para super-ricos".

## Notas 
## Véxase tamén 
### Ligazóns externas 
* Portal dos Papeis de Panamá de International Consortium of Investigative Journalists (USA)
* Portal dos Papeis de Panamá de *Süddeutsche Zeitung* (Alemaña)
* Portal dos Papeis de Panamá de *The Guardian* (Reino Unido)
Río Donas

O **río Donas** é un afluente do Tambre que percorre os concellos de Negreira e Outes. Nace preto de Pedras de Babión.

## Afluentes 
Afluentes do río Donas por orde, dende o nacemento ata a desembocadura:
# Rego de Quintenla:  desemboca preto de Quintenla (Negreira) pola marxe dereita.
# Rego de Vilaserío:  desemboca preto de Quintenla (Negreira) pola marxe esquerda.
# Rego de Alvite:  desemboca na Ponte Bormeiral, ó pé de San Tomé (Negreira) pola marxe dereita.
# Rego de Brandía: desemboca entre Niñarelle e as Pedreiras (Negreira) pola marxe esquerda.
# Rego do Cotón de Calixto:  desemboca entre as Pedreiras e o Peto (Negreira) pola marxe dereita.
# Rego do Plantío:  desemboca no Peto (Negreira) pola marxe dereita.
# Rego da Cascoxa: desemboca fronte a Couso de Abaixo (Negreira) pola marxe esquerda.
# Rego de Banzas: desemboca preto de Banzas (Outes) pola marxe dereita.
# Rego da Pedra Furada: desemboca preto do Vilar (Outes) pola marxe esquerda.
# Rego do Piñeiro:  desemboca entre Galteiros e o Piñeiro (Outes) pola marxe esquerda.
# Rego da Figueira: desemboca preto dos Casais (Outes) pola marxe esquerda.
# Rego do Porto Mourelo: desemboca ó pé do Gallardo (Outes) pola marxe esquerda.

## Notas
Francisco Rivera

**Francisco Rivera** pode referirise a:
* **Francisco Rivera**, ensaísta e crítico literario venezolano (n. 1933).
***Francisco Rivera Cela**, xornalista galego (n. 1941).
***Francisco Rivera Pérez**, máis coñecido como **Paquirri**, toureiro español (1948-1984).
***Francisco Rivera Ordóñez**, coñecido como **Fran Rivera**, toureiro español, fillo de Paquirri e Carmina Ordóñez (n. 1974).
***Francisco José Rivera Pantoja**, coñecido como **Kiko Rivera**, fillo de Paquirri e Isabel Pantoja (n. 1984).
Justs Sirmais

**Justs Sirmais** (nado o 6 de febreiro de 1995), tamén coñecido simplemente como **Justs**, é un cantante letón. Representou a Letonia no Festival de Eurovisión 2016 coa canción "Heartbeat".

## Biografía 
Sirmais naceu o 6 de febreiro de 1995 en Kekeva, Letonia. Estudou no Instituto Estatal de Riga núm. 1.

O 31 de xaneiro de 2016, Sirmais foi anunciado como un dos doce cantantes da segunda tempada do *Supernova*, o show que usa Letonia para elixir o seu representante para o Festival de Eurovisión. El competiu coa súa canción "Heartbeat", escrita pola cantante representante de Letonia do Festival de Eurovisión 2015, Aminata. Na primeira convocatoria o 7 de febreiro, Sirmais gañou co 40% do televoto. El competiu na semi-final o 21 de febreiro e conseguiu chegar á final. O 28 de febreiro, gañou a final nacional e foi escollido para representar ao seu país no Festival de Eurovisión 2016 en Estocolmo, Suecia.

## Discografía 
### Sinxelos 
* "Heartbeat" (2016)

## Notas
Lampetra planeri

***Lampetra planeri*** é unha especie de peixe ágnato (sen mandíbulas) da orde Petromyzontiformes, unha das poucas especies actuais da súa clase; é máis pequena que a lamprea de río común.

## Descrición 
Ten dúas aletas dorsais unidas entre si, non ten aletas pares. os adultos teñen unha ventosa bucal con placas dentarias e dentículos, aínda que non é unha especie parasita; as larvas aliméntanse de algas que filtran do lodo do fondo dos ríos, mentres que os adultos non se alimentan.

## Distribución 
Só se coñecen dúas poboacións ibéricas, unha no río Olabidea (Navarra) e outra no río Seiça, no centro de Portugal

## Hábitat e reprodución 
Habita nos fondos areosos de ríos e regatos pouco caudalosos. Reprodúcense entre abril e maio, poñen entre 1000 e 2000 ovos. As larvas non sofren metamorfose até pasados máis de 6 anos, tras este proceso alcanzan a madurez sexual. Este peixe é presa doutros peixes e aves acuáticas.

## Notas 
## Véxase tamén
Erriberagoitia

**Erriberagoitia** (en castelán: *Ribera Alta* e oficialmente **Erriberagoitia/Ribera Alta**) é un concello de Áraba, no País Vasco. Pertence á cuadrilla de Añana e tiña en 2015 unha poboación de 773 habitantes.

Está formado por 26 localidades organizadas en 20 concejos: Antezana de la Ribera, Anuntzeta/Anúcita, Arbígano, Arreo, Artaza-Escota/Artatza-Axkoeta, Barrón, Basquiñuelas, Caicedo-Sopeña, Hereña, Lasierra, Leciñana de la Oca, Morillas, Ormijana, Paúl, Pobes (capital), Subijana-Morillas, Tuyo, Villabezana, Villambrosa e Viloria.

## Véxase tamén 
### Ligazóns externas 
* Sitio web do concello
Carmina Ordóñez

**Carmen Cayetana Ordóñez González**, máis coñecida como **Carmina Ordóñez**, nada en Sevilla o 2 de maio de 1955 e finada en Madrid o 23 de xullo de 2004, foi unha muller protagonista da prensa do corazón.

## Biografía 
Pertencente a unha familia de soados toureiros, Carmina naceu en Sevilla, filla do toureiro Antonio Ordóñez (1932-1998) e de Carmen González Lucas "Carmina Dominguín" (1928-1982). Era neta dos recoñecidos toureiros Cayetano Ordóñez "Niño de la Palma" e Domingo Dominguín e sobriña de Luis Miguel Dominguín. Tivo unha irmá máis nova, Ana Belén Ordóñez González (1956-2012).

A súa infancia desenvolveuse nun ambiente marcadamente andaluz e taurino, xa que con frecuencia acompañaba ao seu pai (que a chamaba "Carmuca") tanto ás preparacións do toureiro como ás corridas. Foi nunha destas corridas onde coñeceu ao que foi o seu primeiro marido, o toureiro Francisco Rivera "Paquirri", con quen contraeu matrimonio o 16 de febreiro de 1973 na basílica de San Francisco o Grande de Madrid e co que tivo dous fillos: Francisco e Cayetano Rivera Ordóñez, ambos os dous toureiros de profesión. Por aquel entón, xa era habitual ver a Carmina nas revistas do corazón.

No ano 1979 separouse de Paquirri e o seu matrimonio foi declarado nulo. Anos máis tarde coñeceu ao cantautor Julián Contreras Rodríguez, con quen contraeu matrimonio en 1984.

Tras a morte do toureiro Francisco Rivera "Paquirri", Carmina encerellouse nunha batalla legal contra a segunda esposa do seu ex marido, Isabel Pantoja, coa que se enfrontou pola herdanza do matador. Ata a data da súa morte, Carmina Ordóñez sempre mantivo que a tonadilleira levou máis do que supostamente lle correspondía, aínda que hai que ter en conta que o seu matrimonio co toureiro foi declarado nulo e os seus fillos, por tanto, pasaron a ser fillos putativos. Entre os artigos que se disputaban coa tonadilleira estaba o traxe de luces co que Paquirri tomara a alternativa.

En 1990, Carmina decidiu trasladarse a vivir co seu segundo marido e o seu terceiro fillo a Marrakech (Marrocos), un lugar que lle marcou desde nena e do que sempre estivo namorada. Con todo, en 1994 separouse de Julián Contreras e decidiu volver instalarse en España.

En 1997, Carmina contraeu matrimonio co seu terceiro e último marido, o bailarín Ernesto Neyra Almodóvar, o 19 de xaneiro de 1962, do que se separaría dous anos despois. Dous anos antes de morrer, en 2002, Carmina afirmou sufrir malos tratos por parte de Neyra, sempre negados por el.

Traballou no programa *A tu lado*, da cadea Telecinco.

Morreu en Madrid o 23 de xullo de 2004, tras un accidente na bañeira. Foi incinerada e as súas cinzas repartíronse entre El Rocío e Tánxer.

## Notas 
## Véxase tamén 
### Ligazóns externas 
* Perfil en Hola.com
* Ficha en Geneall
Antalis novemcostata

***Antalis novemcostata*** é unha especie de molusco escafópodo da orde dos dentalíidos (*Dentaliida*) e da familia do mesmo nome (*Dentaliidae*), unha das moitas que incúe o xénero *Antalis*.

## Descrición 
A especie *Antalis novemcostata* foi descrita en 1818 polo naturalista francés Jean-Baptiste Lamarck, co nome de *Dentalium novencostatum*, no tomo V da súa obra *Histoire naturelle des animaux sans vertèbres*. (Ver en liña).

## Sinonimia 
Ademais de polo seu nome actualmente válido coñeceuse durante moito tempo polo sinónimo *Dentalium novemcostatum* Lamark, 1818.

## En Galicia 
En Galicia é abundante no interior das rías.

## Notas 
## Véxase tamén 
### Bibliografía 
* Brusca, R. C. & Brusca, G. J. (2005): *Invertebrados*, 2ª ed. Madrid: McGraw-Hill Interamericana de España. ISBN 0-87893-097-3.
* D'Ancona, Humberto (1972): "Escafópdos" en *Tratado de zoología. Tomo II. Zoología especial*. Barcelona: Editorial Labor, S. A., pp.&nbsp;747–748.
* Grassé, P.-P., E. A. Poisson e O. Tuzet (1976): "Escafópodos o solenoconos", pp.&nbsp;421.424, en *Invertebrados*. (En Grassé, P.-P., *Zoología*, vol. 1). Barcelona: Toray-Masson. ISBN 84-311-0200-4.
* Hickman, C. P., W. C. Ober e C. W. Garrison (2006): *Principios integrales de zoología*, 13ª ed. Madrid: McGraw-Hill Interamericana. ISBN 84-481-4528-3.
* Meglitsch, P. A. (1986): *Zoología de invertebrados*, 2ª ed. Madrid: Ed. Pirámide. ISBN 84-368-0316-7.
* Rolán, Emilio e Otero-Schmitt, Jorge (1996): *Guía dos moluscos de Galicia*. Vigo: Editorial Galaxia. ISBN 978-84-8288-072-3.
* Remane, A., Storch, V. e Welsch, U. (1980): "Scaphopoda", en *Zoología sistemática. Clasificación del reino animal. Barcelona: Ediciones Omega. ISBN 84-282-0608-2, p. 160.
* Steiner, G. & Kabat, A. R. (2001): "Catalogue of supraspecific taxa of Scaphopoda (Mollusca)" *Zoosystema* **23** (3): 433-460.Ver en liña.
* VV. AA. (1968): "Escafópodos" en: *Enciclopedia Salvat de las ciencias. Tomo 4. Animales invertebrados*. Pamplona: Salvat, S. A. de Ediciones, pp.&nbsp;272–274.

### Outros artigos 
* Dentalíidos
* Escafópodos
* *Antalis*

### Ligazóns externas 
* *Antalis novemcostata* (Lamarck, 1818) no ITIS.
* *Antalis novemcostata* na ADW.
* *Antalis novemcostata* na EOL.
* *Antalis novemcostata* (Lamarck, 1818) en biodiversidadvirtual. Numerosas imaxes.
* *Antalis novemcostata* (Lamarck, 1818) en Iberfauna.
* *Antalis novemcostata'' (Lamarck, 1818) en AnimalBase.
Julius Deutsch

**Julius Deutsch**, nado o 2 de febreiro de 1884 en Lackenbach (Austria-Hungría) e finado o 17 de xaneiro de 1968 en Viena (Austria), foi un político membro do *Partido Socialdemócrata de Austria*, parlamentario entre 1920 e 1933, e cofundador e dirixente da milicia socialdemócrata *Republikanischer Schutzbund* ("Asociación Republicana de Defensa").

## A súa vida 
Julius Deutsch fundou o *Schutzbund* en 1923, como resposta á organización paramilitar *Heimwehr* ("milicias populares"), que mantiña unha relación ideolóxica co *Partido Social Cristián*. Foi o seu dirixente ata a súa destrución en 1934.

Os membros do *Schutzbund* foron recrutados fundamentalmente fóra do *Deutschösterreichische Volkswehr* (milicias populares xermano-austríacas). 

Despois da derrota da Garda Republicana durante a guerra civil austríaca de 1934 e a posterior prohibición dos socialdemócratas, fuxiu á cidade de Brünn, en Checoslovaquia.

Desde 1936 ata 1939, Deutsch loitou como xeneral das tropas republicanas na Guerra Civil Española.

En 1939 marchou a París e traballou para na representación estranxeira dos socialistas austríacos (AVOES). Despois da ocupación de Francia pola Alemaña nazi, Deutsch, que era xudeu, tivo que emigrar outra vez, esta vez aos Estados Unidos de América, ata a súa volta a Austria en 1946.

Deutsch foi tamén o presidente da *Confederación Deportiva Internacional do Traballo*.

En 1951 Deutsch casou coa escritora Adrienne Thomas, con quen conviviu ata a súa morte, en Viena, o 17 de xaneiro de 1968.

## Referencias
Canon en re maior de Pachelbel

miniatura|*Canon e giga en re maior* (arranxo para piano solista interpretado por Lee Galloway).
[miniatura|*Canon e giga en re maior* interpretado con [sintetizadores por Jeffrey Hall.]]
O ***Canon e Giga en re maior para tres violíns e baixo continuo*** (en ), tamén coñecido sinxelamente como o ***Canon***, é a obra máis coñecida do compositor alemán de música barroca Johann Pachelbel.

Pachelbel compuxo esta obra arredor do ano 1680, sendo orixinalmente unha obra de música de cámara para tres violíns e baixo continuo; posteriormente realizáronse arranxos para unha gran variedade de instrumentos e conxuntos. Orixinalmente, unha giga na mesma tonalidade (re maior) segue ó canon, pero esta última danza execútase ou grava con moita menos frecuencia. O *Canon* é moi coñecido pola progresión harmónica dos instrumentos de corda, que o converteron nunha das pezas máis empregadas na música contemporánea e no rock.

O *Canon* adoita incluírse en compilacións musicais con outras pezas da época barroca xunto co chamado *Adagio* de Tomaso Albinoni (arranxado por Remo Giazotto) e a *Aria en re menor da Suite nº 3 en re maior* de Johann Sebastian Bach. É unha peza común na celebración de vodas.

## Notas
Ducado de Montoro

O **ducado de Montoro** é un título nobiliario español creado o 12 de abril de 1660 con Grandeza de España polo rei Filipe IV a favor de Luis de Haro y Guzmán, fillo do V marqués do Carpio. O seu nome refírese ao municipio andaluz de Montoro, na provincia de Córdoba.

En 1994, Cayetana Fitz-James Stuart, a XVIII duquesa de Alba de Tormes cedeu o título de duquesa de Montoro á súa filla María Eugenia Martínez de Irujo y Fitz-James Stuart, desligándoo así a futuro da casa do Carpio.

## Duques de Montoro
## Véxase tamén 
### Ligazóns externas 
*Ducado de Montoro en geneall.net
Morelos (homónimos)

O topónimo **Morelos** pode referirse a:

## Persoas
*José María Morelos y Pavón, insurxente da Guerra de Independencia de México;

## Lugares
*Morelos, estado federal de México.
*Morelos, concello do estado de México.
*Ecatepec de Morelos, concello do estado de México.
*San Bartolo Morelos, cabeceira municipal do concello de Morelos, no estado de México.
Concello de Morelos, México

**Morelos** é un concello do Estado de México, en México. Limita coas municipalidades de Chapa de Mota, Timilpan, Jocotitlán, Atlacomulco, Jiquipilco e Villa del Carbón. A súa área é de 236,32&nbsp;km², e a súa poboación era de 28.426 habitantes no ano 2010.

## Historia 
Os datos dispoñibles sobre os primeiros poboadores deste concello foron os otomís. Dedicáronse ao cultivo do millo, á caza e á pesca así como á recollida de froitos.

## Notas 
## Véxase tamén 
### Bibliografía 
*
Concello de Otumba

**Otumba** é un concello do Estado de México, en México. Limita coas municipalidades de Axapusco, San Martín de las Pirámides, Tepetlaoxtoc e cos estados de Tlaxcala e Hidalgo.

## Notas
Pagellus bellottii

***Pagellus bellottii*** é unha especie de peixe da familia Sparidae, da orde dos Perciformes.

## Morfoloxía 
Os machos poden chegar a medir os 42&nbsp;cm de lonxitude total.

## Distribución xeográfica 
Encóntrase nas zonas costeiras do Atlántico oriental (desde o Estreito de Xibraltar até Angola, incluíndo as Illas Canarias) e o suroeste do mar Mediterráneo.

## Notas 
## Véxase tamén 
### Bibliografía 
* Eschmeyer, William N., ed. 1998. Catalog of Fishes. Special Publication of the Center for Biodiversity Research and Information, núm. 1, vol. 1-3. California Academy of Sciences. San Francisco, California, Estados Unidos. 2905. ISBN 0-940228-47-5.
* Fenner, Robert M.: *The Conscientious Marine Aquarist*. Neptune City, Nova Jersey, Estados Unidos : T.F.H. Publications, 2001.
* Helfman, G., B. Collette e D. Facey: *The diversity of fishes*. Blackwell Science, Malden, Massachusetts, Estados Unidos , 1997.
* Hoese, D.F. 1986: . A M.M. Smith e P.C. Heemstra (eds.) Smiths' sea fishes. Springer-Verlag, Berlín, Alemaña.
* Maugé, L.A. 1986. A J. Daget, J.-P. Gosse e D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Bruxelas; MRAC, Tervuren, Flandres; e ORSTOM, París, Francia. Vol. 2.
* Moyle, P. e J. Cech.: *Fishes: An Introduction to Ichthyology*, 4a. edición, Upper Saddle River, Nova Jersey, Estados Unidos: Prentice-Hall. Ano 2000.
* Nelson, J.: *Fishes of the World*, 3a. edición. Nova York, Estados Unidos: John Wiley and Sons. Ano 1994.
* Wheeler, A.: *The World Encyclopedia of Fishes*, 2a. edición, Londres: Macdonald. Ano 1985.

### Ligazóns externas 
* Encyclopedia of Life (en inglés)
* ITIS (en inglés)
* BioLib (en inglés)
Lampetra

***Lampetra*** é un xénero pertencente á subfamilia *Petromyzontinae*, pertencente á familia *Petromyzontidae*.

## Especies 
Actualmente recoñécense as seguintes especies:
* *Lampetra auremensis* (Mateus, Alves, Quintella & P. R. Almeida, 2013)
* *Lampetra ayresii* (Günther, 1870)
* *Lampetra fluviatilis* (Linnaeus, 1758) (lamprea de río)
* *Lampetra lamottei* (Lesueur, 1827)
* *Lampetra lanceolata* (Kux & H. M. Steiner, 1972)
* *Lampetra lusitanica* (Mateus, Alves, Quintella & P. R. Almeida, 2013)
* *Lampetra planeri* (Bloch, 1784)
* *Lampetra richardsoni* (Vladykov & Follett, 1965)

## Notas
Kiko Rivera

250px|thumb|Paquirrín
**Francisco José Rivera Pantoja**, máis coñecido como **Kiko Rivera** ou **Paquirrín**, nado en Sevilla o 9 de febreiro de 1984, é un personaxe dos medios español, fillo da cantante Isabel Pantoja e do toureiro Francisco Rivera "Paquirri", que faleceu cando el tiña só 7 meses.

Converteuse nun personaxe coñecido polas súas aparicións na prensa rosa e en programas de televisión. Nos últimos anos iniciou a súa carreira como DJ e cantante, con éxitos como *Quítate el top* (2011), *Chica loca* (2013) con Dr.Bellido ou *Sangre caliente* (2016).

En 2011 participou na película *Torrente 4: Lethal Crisis*, dirixida por Santiago Segura.

## Notas 
## Véxase tamén 
### Ligazóns externas 
*Ficha en IMDb
O aprendiz de meigo (Dukas)

miniatura|*O aprendiz de meigo*.
***O aprendiz de meigo*** (en ) é un poema sinfónico do compositor francés Paul Dukas composto en 1897 e baseado na balada homónima (*Der Zauberlehrling* en alemán) de Johann Wolfgang von Goethe. Trátase dunha obra orquestral que pertence ó estilo de música programática e representa a historia dun aprendiz que, sen permiso, enmeiga unha vasoira para que lle axude a cargar auga.

A popularidade da peza medrou co filme *Fantasia* (1940) de Walt Disney, na que Mickey Mouse interpretou o papel do aprendiz.

## Notas 
## Véxase tamén 
### Bibliografía 
* Abbate, Carolyn: «What the Sorcerer Said». *19th-Century Music*, 12 (3):221-230, 1989.
* Palache, John G.: «Debussy as Critic». *The Musical Quarterly*, 10 (3):361-368, 1924.
* Schwartz, Manuela & Hopkins, G. W.: «Paul Dukas». *New Grove Dictionary of Music and Musicians*, ed. Stanley Sadie. Macmillan, 2001 [1980].
* Schwerke, Irving: «Paul Dukas: A Brief Appreciation». *The Musical Quarterly*, 14 (3):402-412, 1928.
Web SQL

A **base de datos Web SQL**  é unha API web empregada para almacenar información en bases de datos que poden ser lidas
mediante unha variación do linguaxe SQL.
Esta API é soportada polo Google Chrome, Opera,
Safari

## Referencias 
## Ligazóns externas 
* Borradores sobre Web SQL da W3C
* Información adicional na web Info-Q
* Navegadores que soportan o estándar Web SQL
Foca anelada

A **foca anelada** (*Pusa hispida*) é un mamífero pertencente á familia dos fócidos.

## Características 
A lonxitude dos individuos oscila entre os 120 e os 150 centímetros. Cun peso que vai dende os 45 ós 100&nbsp;kg. A femia é lixeiramente menor có macho. Moi semellante á foca común. O pelame dorsal é agrisado e pardo, con manchas escuras irregulares e rodeadas por un ton máis claro. É unha especie sedentaria que repousan habitualmente sobre o xeo e raramente sobre a terra. Chega a mergullarse ata os 300 metros de profundidade e aguanta 20 minutos sen respirar, alimentándose de crustáceos, peixes e moluscos.

## Distribución 
Vive por toda a costa ártica de Europa e Norteamérica, chegando ata o noroeste de Rusia. Tamén presente no mar Báltico e nas augas continentais de Finlandia

## Notas 
## Véxase tamén 
### Bibliografía 
* *Gran Guía de la Naturaleza: Mamíferos*. Helga Hofmann. Editorial Everest .
Rocca Priora

**Rocca Priora** é unha vila e comuna italiana da provincia de Roma, na rexión do Lacio. Atópase a uns 25&nbsp;km ao sueste da cidade de Roma e forma parte do Parque Rexional dos Castelos Romanos.

## Vila irmandada 
* Sohland an der Spree, Alemaña

## Notas 
## Véxase tamén 
### Ligazóns externas 
*Páxina oficial de Rocca Priora
Antalis vulgaris

***Antalis vulgaris*** é unha especie de molusco escafópodo da orde dos dentalíidos (*Dentaliida*) e da familia do mesmo nome (*Dentaliidae*), unha das moitas que incúe o xénero *Antalis*.

## Descrición 
A especie foi descrira en 1778 polo naturalista británico Emanuel Mendez da Costa, co nome de *Dentalium vulgare*,

A cuncha é  moi semellante á da outra especie galega do xénero, *A. novemcostata*, da que se diferencia porque carece das súas fortes costelas lonxitudinais, e polo seu extremo apical, menos afiado.

## En Galicia 
En Galicia é abundante, e vive en fondos areosos da rexión infralitoral, especialmente nas costas máis abertas.

## Notas 
### Bibliografía 
* Brusca, R. C. & Brusca, G. J. (2005): *Invertebrados*, 2ª ed. Madrid: McGraw-Hill Interamericana de España. ISBN 0-87893-097-3.
* D'Ancona, Humberto (1972): "Escafópdos" en *Tratado de zoología. Tomo II. Zoología especial*. Barcelona: Editorial Labor, S. A., pp.&nbsp;747–748.
* Grassé, P.-P., E. A. Poisson e O. Tuzet (1976): "Escafópodos o solenoconos", pp.&nbsp;421.424, en *Invertebrados*. (En Grassé, P.-P., *Zoología*, vol. 1). Barcelona: Toray-Masson. ISBN 84-311-0200-4.
* Hickman, C. P., W. C. Ober e C. W. Garrison (2006): *Principios integrales de zoología*, 13ª ed. Madrid: McGraw-Hill Interamericana. ISBN 84-481-4528-3.
* Meglitsch, P. A. (1986): *Zoología de invertebrados*, 2ª ed. Madrid: Ed. Pirámide. ISBN 84-368-0316-7.
* Rolán, Emilio e Otero-Schmitt, Jorge (1996): *Guía dos moluscos de Galicia*. Vigo: Editorial Galaxia. ISBN 978-84-8288-072-3.
* Remane, A., Storch, V. e Welsch, U. (1980): "Scaphopoda", en *Zoología sistemática. Clasificación del reino animal. Barcelona: Ediciones Omega. ISBN 84-282-0608-2, p. 160.
* Steiner, G. & Kabat, A. R. (2001): "Catalogue of supraspecific taxa of Scaphopoda (Mollusca)" *Zoosystema* **23** (3): 433-460.Ver en liña.
* VV. AA. (1968): "Escafópodos" en: *Enciclopedia Salvat de las ciencias. Tomo 4. Animales invertebrados*. Pamplona: Salvat, S. A. de Ediciones, pp.&nbsp;272–274.

### Outros artigos 
* Dentalíidos
* Escafópodos
* *Antalis*

### Ligazóns externas 
* *Antalis vulgaris* (da Costa, 1778) no ITIS.
* vulgaris*/iesasfontinhas/DEPARTAMENTOS/DEPARTAMENTOS/CIENCIAS/images/mollusca/pages/Antalis%20vulgaris.htm Cairo de elefante *Antalis vulgaris* Imaxes. En IES "As Fontiñas". 
* *Antalis vulgaris* (da Costa, 1778) en Asturnatura .
* *Antalis vulgaris'' en Club d'inmersió biològica 
* *Antalis vulgaris* en ''Données d'Observations pour la Reconnaissance et l'Identification de la faune et la flore Subaquatiques* (DORIS) .
* *Antalis vulgaris* na ADW.
* *Antalis vulgaris'' na EOL.
María Campos

**María Campos**, nada no ano 1960 en San Xurxo de Sacos, Cerdedo-Cotobade, é unha humorista, contacontos e actriz galega de teatro e televisión.

## Traxectoria 
Ao longo da súa traxectoria como actriz traballou de contacontos, facendo espectáculos teatrais e obradoiros de expresión dramática. Nela editou un libro-disco, un libro e dous discos xunto con Carlos Yus.

## Filmografía 
### Televisión 
## Discografía 
* *Canta connosco!* (1996)
* *Zaragallada* (2015)

## Obras colectivas 
* *Un avó especial* (Kalandraka)
* *Pan de millo*, libro-disco (Kalandraka)

## Notas 
## Véxase tamén 
### Ligazóns externas 
* 
* Migallas.gal (páxina oficial)
Trelew

**Trelew** é unha cidade da patagonia arxentina, localízase no Val do río Chubut, na provincia de Chubut ao sur do país. A cidade conta cunha superficie duns 264,63&nbsp;km2 e unha poboación de 99 430 (2010). A cidade é un importante centro comercial, tamén industrial e un foco téxtil de la máis importante do país.

## Véxase tamén 
### Ligazóns externas 
* Páxina web da cidade
Bolinho de bacalhau

**Bolinhos de bacalhau** ou **pastéis de bacalhau** son unha especialidade da gastronomía portuguesa e son tamén moi populares na Angola e no Brasil. No centro e sur de Portugal son coñecidos por *pastéis de bacalhau* e, no norte, por *bolinhos de bacalhau*.

Os pastéis de bacalhau foron uns dos pratos finalistas ás 7 Marabillas da Gastronomía portuguesa.

## Historia 
A primeira receita oficial do bolinho de bacalhau data de 1904, nun libro chamado *Tratado de Cozinha e Copa*, de Carlos Bandeira de Melo, un oficial do exército portugués que empregaba o pseudónimo Carlos Bento da Maia. A obra de Carlos Melo entraría na historia como a primeira en presentar unha receita do prato.
dereita|miniatura|250x250px|Bolinhos de bacalhau caseiros.
A pesar de indicar o modo de preparación e os ingredientes, o autor omitiu a relación e proporción dos ingredientes, no entanto, a súa descrición serviu como base para as variacións da receita existentes até os nosos días.
miniatura|267x267px|Bacallau seco.

## Variantes 
### Pastel de bacallau brasileiro 
No Brasil tamén se pode atopar unha variante que, a pesar de ter o nome de "pastel de bacalhau", similar ao nome empregado en parte de Portugal e nos PALOP para o bolinho de bacalhau, é lixeiramente distinto, referíndose a un pastel, alimento típico brasileiro semellante á empanada latinoamericana que consiste nunha masa rechea con algún ingrediente e fritida; neste caso específico, recibe o *reencho de bacalhau*. Este tipo de pastel tivo a súa orixe nunha receita de emigrantes portugueses que se estableceron en São Paulo e lanzaron esa iguaria no Hocca Bar, localizado no Mercado Municipal de São Paulo.
Arena

[alt=|miniatura|dereita|Arena da [Praza de touros de Pontevedra.]]
[alt=|miniatura|dereita|[Pavillón Multiúsos Fontes do Sar, en Santiago de Compostela, Galiza.]]

A **arena** é o espazo central dun circo romano, dunha praza de touros etc., onde se realiza o espectáculo.

Por extensión denomínase arena á área fechada, case sempre de forma circular ou oval, deseñada para espectáculos musicais, teatrais ou eventos deportivos, sería, logo, un **pavillón deportivo** ou **estadio fechado**. Componse dun grande espazo aberto no centro (a propia arena), rodeado por corredores e bancadas para os espectadores. A característica chave dunha arena é que o lugar onde se realiza o evento, fica no punto máis baixo, permitindo unha visibilidade. Teoricamente unha arena é proxectada para acomodar un gran número de espectadores.

A palabra vén do latín (h)arena, que significa "area". Na época do Imperio Romano, os gladiadores loitaban nunha superficie cuberta de area, que absorbía o sangue. Pódese comparar a evolución do uso da palabra arena (inicialmente "area" e posteriormente o local - con area - onde se practicaban exercicios variados) coa evolución do uso da palabra saibro (inicialmente "area" e posteriormente un tipo de cuadra - cunha especie de area - no que se xoga tenis).

O termo coliseo designa o edificio de gran capacidade destinado á celebración de espectáculos, de forma circular e con bancadas arredor onde se sentan os espectadores.

## Galería de imaxes 

Ficheiro:P1110418 Coliseum A Coruña.JPG|O Coliseum da Coruña, Galiza.
|O Allianz Arena, en Múnic, Alemaña.
Ficheiro:Madrid Arena Inside 01.jpg|Vista interior do Madrid Arena.
Ficheiro:Amsterdam Arena Roof Open.jpg|O Amsterdam Arena, nos Países Baixos, coa cuberta móbil aberta.

## Notas
## Véxase tamén 
### Outros artigos 
*Circo romano
Masters of the Universe (filme)

***Masters of the Universe*** é un filme estadounidense de fantasía dirixido por Gary Goddard que se estreou en 1987. Está protagonizado por Dolph Lundgren, Frank Langella, Jon Cypher, Chelsea Field, Billy Barty e Courteney Cox. Baséase nos xoguetes de Mattel homónimos. O filme estreouse nos Estados Unidos o 7 de agosto de 1987, mais foi un fracaso de crítica e recadación. Porén converteuse nun filme de culto.

## Personaxes 
[dereita|miniatura|[Frank Langella no 2012.]]
* Dolph Lundgren como He-Man
* Frank Langella como Skeletor
* Courteney Cox como Julie Winston
* James Tolkan como Detective Lubic
* Christina Pickles como Sorceress
* Meg Foster como Evil-Lyn
* Chelsea Field como Teela
* Jon Cypher como Man-At-Arms
* Billy Barty como Gwildor
* Robert Duncan McNeill como Kevin Corrigan
* Anthony De Longis como Blade
* Tony Carroll como Beast Man
* Pons Maar como Saurod
* Robert Towers como Karg
* Peter Brooks como Narrador

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Caso Malaya

[250px|miniatura|Cidade da Xustiza de [Málaga, onde se xulgou o Caso Malaya.]]
O **Caso Malaya** foi unha operación contra a corrupción urbanística en España, dirixida polo xuíz Miguel Ángel Torres Segura e a Fiscalía Anticorrupción, cuxas primeiras investigacións remóntanse a novembro de 2005. Tiña como obxectivo destapar un armazón de asociacións que encobría numerosas actividades delituosas (suborno, malversación de caudais públicos, prevaricación, tráfico de influencias etc.) levadas a cabo, entre outros, por dirixentes do Concello de Marbella, importantes empresarios e avogados, e ramificacións en localidades como Málaga, Madrid, Huelva, Cádiz, Murcia, Granada, Córdoba, Sevilla e Pamplona. Este caso abriu o camiño para unha sucesión case ininterrompida de investigacións sobre outros posibles casos en decenas de concellos españois.

En xullo de 2012, o sumario principal do caso quedou visto para sentenza, e tamén a causa secundaria por branqueo de capitais. O Caso Malaya xulgouse na Audiencia de Málaga, con sentenza condenatoria, celebrándose a vista do recurso de casación en xullo de 2014 na Sala Segunda do Tribunal Supremo, atopándose pendente da sentenza de casación. A causa por branqueo de capitais concluíu cunha sentenza condenatoria, que foi confirmada polo Tribunal Supremo.

## Notas
Carmen Pena López

**María del Carmen Pena López**, nada en Salamanca en 1947, é unha historiadora da arte galega, especialista en pintura contemporánea.

## Traxectoria 
Filla do xuíz Pablo Pena de Olano, aos dezaseis anos trasladouse a terra das súa raíces, Vilalba, Lugo. Estudou Filosofía e Letras na Universidade de Santiago de Compostela. Pertence á primeira promoción universitaria que obtivo a licenciatura na especialidade de Historia da Arte, que fixo na Universidade Complutense de Madrid. Na UCM, foi profesora dende 1971 e catedrática dende 1992 ata 2008, ano no que se xubilou. Dirixiu dous cursos, en 1996 e 1997, na Universidade Internacional Menéndez Pelayo, en Santander.
[miniatura|175px|*A Arte*, [BBdCG.]]

## Obra 
* *El paisaje español del S. XIX del naturalismo al impresionismo*, tese de doutoramento, UCM, 1978
* *Pintura de paisaje e ideología. La generación del 98*, Madrid, 1983. ISBN 84-306-1221-1
* *A Arte*, con prólogo de Antonio Bonet, Biblioteca Básica da Cultura Galega, 1992, ISBN 84-7154-761-9.
* *Arte de fin de siglo*, con Simón Marchan Fiz e María Victoria Carballo-Calero, Fundación Caixa Galicia, 1998
* *El arte reproducido. Fotografías de la colección Lafuente Ferrari*, VVAA, 2008, ISBN 978-84-691-2042-2.
* *A Coruña, a cidade na arte*, Museo de Belas Artes da Coruña, 2009, ISBN 978-84-453-4695-2.
* *Territorios sentimentales. Arte e identidad*, 2012, ISBN 978-84-9940-272-7.

## Notas 
## Véxase tamén 
### Bibliografía 
* 
*  (1992). *A Arte* en Google Books
### Ligazóns externas 
* http://carmen-pena.blogspot.com.es/
* http://sobrepaisajes.blogspot.com.es
Campo Municipal das Mariñas - Andrés Pena

miniatura|Acceso ao campo.
O **Campo Municipal de Fútbol das Mariñas - Andrés Pena** é un campo de fútbol situado na vila de Sada, o seu propietario é o Concello de Sada e nel xogan os seus partidos como locais o Sporting Sada e o Rayo Sadense, que anteriormente xogaban no Campo da Chaburra.
Ten un terreo de xogo de herba artificial desde 2008, anteriormente era de herba natural cunhas dimensións de 100 x 65 metros. Conta cunha bancada cuberta con capacidade para 600 espectadores sentados. En 2015 tiveron lugar as últimas obras de mellora.

Leva como homenaxe, o nome do expresidente e responsábel da refundación do Rayo Sadense, Andrés Pena Martínez,  finado en 2011.

## Polémica pola súa propiedade 
En 2008, co gallo das reformas que a Deputación Provincial da Coruña estaba a promover economicamente nos campos de fútbol da provincia, xurdiu unha polémica a tres bandas entre o Concello, Sporting Sada e Rayo Sadense por mor da propiedade das instalacións. Concello e Rayo Sadense pretendían beneficiarse das axudas do ente provincial para mellorar os equipamentos e substituír a superficie de xogo -que entón era de herba natural- por herba sintética, o cal permitiría un uso máis frecuente. Pola súa banda, a directiva do Sporting Sada argumentaba que os terreos eran da súa propiedade e negábanse á substitución do céspede natural pois iso repercutiría negativamente na categoría do campo, do que ademais tiñan prioridade de uso. En declaracións ao *Depor Sport*, o daquela alcalde de Sada, Abel López Soto, afirmou que efectivamente o club era en orixe o dono do Campo das Mariñas mais en 1985 a titularidade dos terreos tivo que ser transferida ao Concello para se poder acoller a subvencións públicas de mellora. Finalmente, Concello e Rayo Sadense conseguiron sacar adiante a reforma (que chegou a estar suspendida no medio dun proceso xudicial para dirimir os dereitos sobre o mesmo) do campo coa axuda económica da Deputación.

## Notas
Hipótese do bufón da corte

A **hipótese do bufón da corte** é unha hipótese evolutiva cuxo nome foi acuñado polo profesor da Universidade de California, Berkeley Anthony D. Barnosky en 1999, que describe a antítese da hipótese da Raíña Vermella na teoría evolutiva. Presenta a idea de que as maiores forzas impulsoras que están detrás dos procesos da evolución que producen a especiación son as forzas abióticas como o clima, en vez das forzas bióticas de competición entre especies (que é o que sostén a hipótese da Raíña Vermella) .

## Historia 
A "hipótese da Raíña Vermella" é unha hipótese presentada e bautizada así por Leigh Van Valen en 1973, facendo referencia ao personaxe da Raíña Vermella do libro *Alicia do outro lado do espello* de Lewis Carroll. Fai referencia a que na evolución se produce unha carreira de armamentos nos desenvolvementos evolutivos dunha especie e contra-desenvolvementos doutra, que fai que ambas as especies que coevolucionan se teñan que adaptar mutuamente. Por exemplo, se un depredador se fai máis veloz, a súa presa ten que facerse tamén máis veloz e viceversa. Discutiuse sobre a forza coa que se ve impulsada a evolución á escala da especiación por estas competicións entre especies, e sobre canto se ve impulsada desta maneira en vez de polos factores abióticos como cambios climáticos, choques de meteoritos, pero non había unha metáfora axeitada que captase esta segunda alternativa ata que Anthony Barnosky acuñou unha. O termo que Barnosky elixiu en 1999 foi "hipótese do bufón da corte" (*Court Jester hypothesis*) en alusión á hipótese da Raíña Vermella.

Nun artigo publicado en 2001 sobre este asunto, Barnosky usa o termo sen facer unha cita sobre a súa orixe, suxerindo que foi el o único que o acuñou. Outros autores como Westfall e Millar atribúenlle a el a autoría do termo (citando o mencionado artigo de 2001) nun artigo que eles escribiron en 2004. Michael Benton tamén lle atribúe a autoría da frase a Barnosky. Anthony Barnosky, Michael J. Benton, Thomas Ezard, J.B.C. Jackson, xa que proporciona un mecanismo primario para ela.

O artigo de Barnosky de 2001 ).

A hipótese da Raíña Vermella (centrada na evolución das interaccións bióticas) e a do bufón da corte (centrada na evolución por factores abióticos como as perturbacións do ambiente estocásticas) inflúen ambas nos cambios coevolutivos da interacción hóspede-parasito. O propio Barnosky recoñece no artigo de 2001)

## Notas
Scrooge McDuck

[right|miniatura|250px|Imaxe de [1942 de Scrooge McDuck vestido de escocés.]]

**Scrooge McDuck**, coñecido en Galicia coma ***Tío Gilito*** polas versións en lingua castelá, é un personaxe de ficción de banda deseñada e animacións creado polo artista Carl Barks para a The Walt Disney Company. En Portugal coñéceselle coma o *Tio Patinhas*. McDuck é coñecido por ser o titío rico do Pato Donald e titío avó dos cativos Huey, Dewey e Louie. A súa personalidade é averenta, rañosa e cotrosa, ama o diñeiro e incluso nada nel. Veste normalmente unha bata de casa azul coas lapelas e puños vermellos, e leva lentes arredondadas, un caxato e un chapeu alto.

O nome inglés está inspirado en Ebenezer Scrooge, outro personaxe de ficción do libro *Un conto de Nadal* de Charles Dickens.

Aparece por vez primeira en *Christmas on bear mountain*, en decembro de 1947; Barks experimentaría coa aparencia e personalidade de McDuck durante os catro anos a seguir. Máis tarde o debuxante declararía que orixinalmente só pensara usar a McDuck para unha soa aparición, mais despois decidiu que podía resultar útil noutras historias. Logo foi establecido coma personaxe recorrente e varias historias puxérono coma protagonista á beira do Pato Donald. Western Publishing foi a primeira en pensar en McDuck coma un protagonista máis que coma un personaxe secundario. Para 1952, McDuck tiña unha revista para si so. Dende aquela, Barks produciu a maioría das súas historias longas con McDuck como estrela, focalizando en aventuras, mentres que a revista de dez páxinas continuaba a ter a Donald como protagonista e se centraba no cómico.

McDuck converteuse na figura principal das historias mentres que Donald e os seus sobriños foron levados ao rol de axudantes de McDuck, contratándoos coma acompañantes que o seguían nas súas aventuras arredor do mundo. McDuck mantense coma a figura central do seu "mundo", acuñándose o termo "O universo de Scrooge McDuck". A figura de McDuck reapareceu con moita forza cando en 1987 estreouse a serie animada de TV, *DuckTales* (*Patoaventuras*).

## Notas 
## Véxase tamén 
### Outros artigos 
* *The Life and Times of Scrooge McDuck*
Bacalar

**Bacalar**, é unha cidade do concello de Bacalar, en México, situado no estado de Quintana Roo, cunha poboación de 11&nbsp;048 habitantes en 2010.

## Notas 
## Véxase tamén
### Outros artigos 
*Lagoa de Bacalar
Campo de Lombáns

O **Campo Municipal de Lombáns** é un campo de fútbol situado na parroquia de San Mamede de Carnota, Carnota. O seu propietario é o Concello de Carnota e nel xogan os seus partidos como locais a Unión Deportiva Carnota, o Pindo Club de Fútbol e o CF Lira, que ten o seu campo de Portocubelo clausurado por mor do mal estado do terreo de xogo.

Foi inaugurado en 1969 e reformado en 1997. Desde 2008 o seu terreo de xogo é de céspede artificial. É tamén empregado pola Escola de Fútbol Prodemar; en 2013 acolleu a Final da Copa da Costa Xuvenil.

## Notas
Porco Albrecht Dürer

O **porco Albrecht Dürer** (en ) é unha raza porcina creada a semellanza dos porcos da Idade Media. Hoxe en día só se atopa en parques zoolóxicos e reservas para ofrecer a imaxe de como eran os porcos domésticos de 1500. A creación da raza baseouse no traballo do artista alemán Albrecht Dürer, motivo polo que a raza leva o seu nome.

[centro|miniatura|220px|[Albrecht Dürer - *O fillo pródigo* (c. 1496)]]

## Notas 
## Véxase tamén 
### Outros artigos 
* Lista de razas de porcos